CELEX: 62011FN0129
Language: ro
Date: 2011-12-09 00:00:00
Title: Cauza F-129/11: Acțiune introdusă la 9 decembrie 2011 — ZZ/Comisia

28.1.2012   
            
            
               RO
            
            
               Jurnalul Oficial al Uniunii Europene
            
            
               C 25/73
            
         
      Acțiune introdusă la 9 decembrie 2011 — ZZ/Comisia
      (Cauza F-129/11)
      (2012/C 25/142)
      Limba de procedură: franceza
      
         Părțile
      
      
         Reclamant: ZZ (reprezentanți: Ph.-E. Partsch și E. Raimond, avocați)
      
         Pârâtă: Comisia Europeană
      
         Obiectul și descrierea litigiului
      
      Anularea în parte a deciziei directorului general al OLAF prin care reclamantul a fost invitat pentru ultima oară la o audiere în cadrul unei investigații interne și prin care s-a indicat că va fi adoptat un raport final privind investigația numai pe baza informațiilor obținute și analizate în mod unilateral de OLAF, în cazul în care reclamantul nu dă curs acestei invitații
      
         Concluziile reclamantului
      
      
                  —
               
               
                  Anularea deciziei din 28 octombrie 2011 prin care OLAF, prin directorul său general, a invitat reclamantul la o audiere care trebuia să aibă loc pe 1 și pe 2 decembrie 2011 la sediul OLAF din Bruxelles, la ora 8 dimineața, în cadrul investigației „interne” cu numărul „OF/2010/0207” și i-a atras atenția asupra faptului că va fi redactat un raport de finalizare a investigației fără ca reclamantul să fie audiat în prealabil în cazul în care acesta nu va da curs respectivei invitații, în măsura în care această decizie nu respectă principiul contradictorialității și drepturile sale fundamentale;
               
            
                  —
               
               
                  plata către reclamant a sumei de 4 000 de euro cu titlu de daune interese compensatorii;
               
            
                  —
               
               
                  obligarea Comisiei la plata cheltuielilor de judecată.